[pic] | EUROOPA ÜHENDUSTE KOMISJON |

Brüssel 7.11.2006

KOM(2006)664 lõplik

2006/0222(COD)

Ettepanek

EUROOPA PARLAMENDI JA NÕUKOGU DIREKTIIV

töötajate kaitsmise kohta asbestiga kokkupuutest tulenevate ohtude eest tööl

(kodifitseeritud versioon)

(komisjoni esitatud)

SELETUSKIRI

1. Kodanike Euroopa jaoks peab komisjon oluliseks ühenduse õigust lihtsustada ja selgemaks muuta, nii et see oleks kodanikule loetavam ja kättesaadavam; see annab kodanikule parema võimaluse talle antud õigusi kasutada.

Seda eesmärki ei ole võimalik saavutada, kuni arvukad sätted, mida on korduvalt ja sageli oluliselt muudetud, asuvad laiali, osad esialgses õigusaktis ja osad muutvates õigusaktides. Nii tuleb kehtiva õiguse kindlakstegemiseks uurida ja võrrelda suurt hulka õigusakte.

Muudetud õigusaktide kodifitseerimine on seega oluline ühenduse õiguse selguse ja loetavuse saavutamiseks.

2. 1. aprillil 1987. aastal otsustas[1] komisjon anda oma talitustele ülesande kodifitseerida kõik õigusaktid hiljemalt kümnenda muudatuse järel. Komisjon rõhutas, et see on minimaalne nõue ning et ühenduse õiguse arusaadavuse ja selguse jaoks tuleks talitustel püüda nende vastutusalas olevaid tekste kodifitseerida veel tihedamini.

3. Seda kinnitati Edinburghi Euroopa Ülemkogu eesistuja järeldustega detsembris 1992[2], rõhutades kodifitseerimise tähtsust, mis annab õiguskindlust konkreetsel ajahetkel asjas kohaldamisele kuuluva õiguse osas.

Kodifitseerides tuleb täpselt järgida ühenduse tavapärast seadusloomemenetlust.

Kuna kodifitseeritavatesse õigusaktidesse ei või teha sisulisi muudatusi, otsustasid Euroopa Parlament, nõukogu ja komisjon 20. detsembri 1994. aasta institutsioonidevahelises kokkuleppes, et kodifitseeritavate õigusaktide kiiremaks vastuvõtmiseks võib kasutada kiirendatud menetlust.

4. Käesoleva ettepaneku eesmärk on kodifitseerida nõukogu 19. septembri 1983. aasta direktiiv 83/477/EMÜ töötajate kaitsmise kohta asbestiga kokkupuutest tulenevate ohtude eest tööl (teine üksikdirektiiv direktiivi 80/1107/EMÜ artikli 8 tähenduses)[3]. Uus direktiiv asendab sellesse inkorporeeritud õigusaktid[4]; käesolevas ettepanekus on säilitatud kodifitseeritud õigusaktide sisu ja nende kokkupanemisel on tehtud ainult kodifitseerimiseks vajalikud vormilised muudatused .

5. Kodifitseerimise ettepanek on koostatud direktiivi 83/477/EMÜ ja selle muutmisaktide eelneva konsolideerimise alusel kõikides ametlikes keeltes, mis on teostatud Euroopa Ühenduste Ametlike Väljaannete talituse poolt andmetöötluse abil. Juhul kui artiklitele on antud uued numbrid, siis vastavus vanade ja uute numbrite vahel on näidatud tabelis, mis on kodifitseeritud direktiivi III lisas.

83/477/EMÜ (kohandatud)

2006/0222(COD)

Ettepanek

EUROOPA PARLAMENDI JA NÕUKOGU DIREKTIIV

töötajate kaitsmise kohta asbestiga kokkupuutest tulenevate ohtude eest tööl

(EMPs kohaldatav tekst)

EUROOPA PARLAMENT JA EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artikli 137 lõiget 2 ,

võttes arvesse komisjoni ettepanekut , mis esitati pärast tööturu osapoolt ning tööohutuse, -hügieeni ja -tervishoiu nõuandekomiteega konsulteerimist ,

võttes arvesse Euroopa majandus- ja sotsiaalkomitee arvamust[5],

olles konsulteerinud regioonide komiteega,

toimides asutamislepingu artiklis 251 sätestatud korras[6],

ning arvestades järgmist:

(1) Nõukogu 19. septembri 1983. aasta direktiivi 83/477/EMÜ töötajate kaitsmise kohta asbestiga kokkupuutest tulenevate ohtude eest tööl (teine üksikdirektiiv direktiivi 80/1107/EMÜ artikli 8 tähenduses)[7] on korduvalt oluliselt muudetud[8]. Selguse ja otstarbekuse huvides tuleks kõnealune direktiiv kodifitseerida.

98/24/EÜ põhjendus 3

(2) Töötajate ohutuse, hügieeni ja tervise parandamine on eesmärk, mida ei tohiks allutada üksnes majanduslikele kaalutlustele.

98/24/EÜ põhjendus 4

(3) Järgides töötajate tervise ja ohutuse kaitseks keemiliste mõjuritega seotud ohu eest kehtestatud miinimumnõudeid, püütakse tagada nii iga üksiktöötaja ohutuse ja tervise kaitse kui ka ette näha kõigi ühenduse töötajate kaitse miinimumtase, mis hoiab ära võimalikud kahjustused konkurentsi valdkonnas.

98/24/EÜ põhjendus 5

(4) Järjekindel kaitsetase keemiliste mõjuritega seotud ohu eest tuleb kehtestada kogu ühenduse jaoks tervikuna. Kõnealune kaitsetase tuleb üksikasjalike ettenähtud nõuete asemel rajada üldistele põhimõtetele, mis võimaldaks liikmesriikidel kooskõlastatult kohaldada miinimumnõudeid.

83/477/EMÜ põhjendus 3

(5) Asbest on kahjulik aine, mida kasutatakse mitmesuguste tööde puhul. Seega puutuvad paljud töötajad kokku võimaliku ohuga tervisele. Eriti ohtlikuks asbesti liigiks peetakse kroküdoliiti.

83/477/EMÜ põhjendus 1 ja 4 (kohandatud)

(6) Ehkki praegused teaduslikult põhjendatud teadmised ei ole piisavad, et kindlaks määrata tase, millest allpool tervisele enam ohtu ei ole, vähendab asbestiga kokkupuute piiramine siiski asbestiga seotud haiguste tekkimise ohtu. Seetõttu on vajalik ette näha asbestiga kokkupuutuvate töötajate kaitse ühtlustatud erikorra rakendamine . Käesolev direktiiv sisaldab miinimumnõudeid, mis vaadatakse läbi omandatud kogemuste ja kõnealuse valdkonna tehnoloogia arengu põhjal.

83/477/EMÜ põhjendus 5

(7) Kuigi optilise mikroskoopia abil ei saa loendada väikseimaid tervisele kahjulikke kiude, on see praegu kõige kasutatavam meetod asbesti korrapärasel mõõtmisel.

83/477/EMÜ põhjendus 6 (kohandatud)

(8) Asbestiga kokkupuutuvate töötajate tervise kaitseks võetavad ennetavad meetmed ja liikmesriikide kindel kavatsus jälgida töötajate tervislikku seisundit on olulised .

2003/18/EÜ põhjendus 6 (kohandatud)

(9) Et kiudainete määratluses valitseks selgus, tuleks nad kas mineraloogiliselt või nende Chemical Abstract Service'i (CAS) numbri järgi määratleda.

2003/18/EÜ põhjendus 7

(10) Piiramata muid ühenduse õigusnorme, mis käsitlevad asbesti turustamist ja kasutamist, peaks asbestiga kokkupuudet sisaldavate tegevuste piiramine mängima sellega seotud haiguste profülaktikas väga tähtsat rolli.

2003/18/EÜ põhjendus 8

(11) Asbestiga kokkupuudet sisaldavate tegevuste teavitussüsteemi tuleks kohandada uutele tööolukordadele.

2003/18/EÜ põhjendus 9

(12) On tähtis lõpetada tegevused, mille tõttu töötajad puutuvad asbesti kaevandamise ajal kokku asbestikiududega, või asbesttoodete tootmine ja töötlemine või tahtlikult lisatud asbetikiududega toodete tootmine ja töötlemine, kuna nendest tulenev oht on suur ja prognoosimatu.

2003/18/EÜ põhjendus 10 (kohandatud)

(13) Võttes arvesse uusimaid tehnikaalaseid teadmisi, tuleb määratleda proovivõtumeetodid, mille abil mõõta asbesti sisaldust õhus ja loendada asbestikiude.

2003/18/EÜ põhjendus 11 (kohandatud)91/382/EMÜ põhjendus 6

(14) Kuigi seni ei ole veel õnnestunud määrata kindlaks künnist, millest allpool ei kaasne asbestiga vähiohtu, tuleks töötajate kaitset parandada ja tuleks alandada tööga seoses asbestiga kokkupuute piirnormi.

2003/18/EÜ põhjendus 12

(15) Tööandjaid tuleks kohustada fikseerima enne asbesti kõrvaldamist asbesti sisaldus või oletatav sisaldus hoonetes või rajatistes ning teatama selle kõigile, kes võivad asbestiga asjaomase hoone kasutamise või hooldamise või mis tahes muu selles või sellel toimuva tegevuse käigus kokku puutuda.

2003/18/EÜ põhjendus 13

(16) Tuleks tagada, et lammutustöid või asbesti kõrvaldamist teevad ettevõtjad, kes tunnevad kõiki ettevaatusabinõusid, mida tuleb töötajate kaitseks rakendada.

2003/18/EÜ põhjendus 14

(17) Töötajatele, kes asbestiga kokku puutuvad või tõenäoliselt kokku puutuvad, tuleks anda erikoolitust, et aidata oluliselt kaasa asbestiga kokkupuutest tulenevate ohtude vähendamisele.

2003/18/EÜ põhjendus 16 (kohandatud)

(18) Asbestiga kokku puutunud töötajate kliinilise jälgimise praktilisi soovitusi tuleb uusimate meditsiiniteadmiste põhjal ajakohastada

2003/18/EÜ põhjendus 17

(19) Kuna kavandatava meetme eesmärki, milleks on parandada töötajate kaitsmist asbestiga kokkupuutest tulenevate ohtude eest tööl, ei suuda liikmesriigid täielikult saavutada ning seetõttu on eesmärk meetme ulatuse ja mõju tõttu paremini saavutatav ühenduse tasandil, võib ühendus võtta meetmeid kooskõlas asutamislepingu artiklis 5 sätestatud subsidiaarsuse põhimõttega. Nimetatud artiklis sätestatud proportsionaalsuse põhimõtte kohaselt ei lähe käesolev direktiiv kaugemale sellest, kui on vaja nimetatud eesmärgi saavutamiseks.

2003/18/EÜ põhjendus 18 ja 19 (kohandatud)

(20) Käesolevas direktiivis sisalduvate sätetega edendatakse tegelikult siseturu sotsiaalse mõõtme kujunemist. Neid sätteid on võimalikult vähe, et nendega ei kaasneks väikeste ja keskmise suurusega ettevõtete loomisele ja arengule tarbetult suurt raskust.

(21) Käesolev direktiiv ei mõjuta liikmesriikide kohustusi, mis on seotud II lisa B osas esitatud direktiivide siseriiklikku õigusesse ülevõtmise tähtaegadega,

83/477/EMÜ (kohandatud)

ON VASTU VÕTNUD KÄESOLEVA DIREKTIIVI:

Artikkel 1

1. Käesolev direktiiv ning selle eesmärk on kaitsta töötajate tervist ohtude eest ja hoida ära sellised ohud, mis tekivad või võivad tekkida asbestiga kokkupuutumisel töökohas.

Käesolevas direktiivis sätestatakse nende ohtude piirväärtus kui ka muud konkreetsed nõudmised.

2. Käesolev direktiiv ei piira liikmesriikide õigusi kohaldada või kehtestada õigusnorme, millega tagataks töötajate parem kaitse eelkõige sellega, et asbest asendatakse vähem ohtlike ainetega.

2003/18/EÜ art 1, punkt 2

Artikkel 2

Käesoleva direktiivi kohaldamisel tähendab „asbest” järgmisi kiulisi silikaate:

a) asbestaktinoliit, CASi nr 77536-66-4[9];

b) asbestamosiit, CASi nr 12172-73-5[10];

c) asbestantofülliit, CASi nr 77536-67-5[11];

d) krüsotiil, CASi nr 12001-29-5[12];

e) kroküdoliit, CASi nr 12001-28-4[13];

f) asbesttremoliit, CASi nr 77536-68-6[14].

83/477/EMÜ

Artikkel 3

1. Käesolevat direktiivi kohaldatakse tegevuste suhtes, mille käigus töötajad puutuvad kokku või võivad kokku puutuda asbestist või asbesti sisaldavatest materjalidest tekkiva tolmuga.

2. Kui mingi tegevusega kaasneb tõenäoliselt oht kokku puutuda asbestist või asbesti sisaldavatest materjalidest tekkiva tolmuga, tuleb seda ohtu hinnata selliselt, et saaks kindlaks teha, mil viisil ja kui suures ulatuses töötajad asbestist või asbesti sisaldavatest materjalidest tekkiva tolmuga kokku puutuvad.

2003/18/EÜ art 1, punkt 3, alapunkt a (kohandatud)

3. Eeldusel, et töötajate kokkupuude on pisteline ja väheintensiivne, ning kui lõikes 2 nimetatud riskihindamise tulemusel on üheselt selge, et asbestikiudude kontsentratsioon töökoha õhus jääb lubatud piiresse, võib artiklid 4, 18 ja 19 jätta kohaldamata, kui asjaomane töö sisaldab:

a) lühiajalist, mitte pidevat tegevust, mille käigus käideldakse üksnes pudenematuid materjale;

b) selliste mitte lagunenud materjalide kõrvaldamist ilma nende kulutamiseta, milles asbestikiud on seotud tihkeks matriitsiks;

c) heas seisukorras asbesti sisaldavate materjalide hermetiseerimist või kapseldamist;

d) õhu koostise jälgimist ja kontrollimist ning proovide kogumist materjalidest, tegemaks kindlaks, kas nad sisaldavad või ei sisalda asbesti.

2003/18/EÜ art 1, punkt 3, alapunkt b

4. Liikmesriigid kehtestavad pärast konsulteerimist tööturu osapooltega vastavalt oma siseriiklikule õigusele ja tavale praktilised juhendid lõikes 3 ettenähtud pistelise ja väheintensiivse kokkupuute kindlaksmääramiseks.

83/477/EMÜ (kohandatud)

5. Lõikes 2 nimetatud hinnangu üle arutletakse ettevõtte või asutuse töötajate ja/või nende esindajatega ning see vaadatakse üle, kui on alust uskuda, et see on ebatäpne või kui materjalid on oluliselt muutunud.

Artikkel 4

1. Arvestades artikli 3 lõike 3 sätteid, võetakse lõigetes 2 kuni 5 märgitud meetmed.

2. Artikli 3 lõikes 1 osutatud toimingute suhtes peab kehtima teatamise süsteem, mida haldab liikmesriigi vastutav asutus.

2003/18/EÜ art 1, punkt 4, alapunkt b (kohandatud)

3. Tööandja peab lõikes 2 nimetatud teate esitama enne töö algust liikmesriigi vastutavale asutusele vastavalt siseriiklikele õigusnormidele.

Teade peab sisaldama vähemalt järgmiste asjaolude lühidat kirjeldust:

a) töökoha asukoht;

b) kasutatava või käideldava asbesti liik ja kogus;

c) kõnealused toimingud ja protsessid;

d) kaasatud töötajate arv;

e) töö alguskuupäev ja kestus;

f) töötajate asbestiga kokkupuute piiramiseks võetud meetmed.

83/477/EMÜ (kohandatud)

4. Ettevõtete või asutuste töötajatel ja/või nende esindajatel on siseriikliku õiguse kohaselt juurdepääs lõikes 2 osutatud dokumentidele, mis puudutavad nende ettevõtte või asutuse kohta esitatud teateid.

2003/18/EÜ art 1, punkt 4, alapunkt b

5. Iga kord, kui töötingimused muutuvad ja sellega seoses on tõenäoline, et suureneb oluliselt kokkupuude asbestitolmuga või asbesti sisaldavate materjalidega, tuleb esitada uus teade.

91/382/EMÜ art 1, punkt 2

Artikkel 5

Asbesti pihustamine ja asbesti sisaldavate väikese tihedusega (kuni 1 g/cm3) isoleermaterjalide või helikindlate materjalide kasutamist eeldavad töövõtted tuleb keelata.

2003/18/EÜ art 1, punkt 5

Piiramata muude asbesti turustamist ja kasutamist käsitlevate ühenduse õigusnormide kohaldamist, keelustatakse tegevus, mille tõttu töötajad puutuvad asbesti kaevandamisel kokku asbestikiududega, või asbestitoodete tootmine ja töötlemine või tahtlikult lisatud asbesti sisaldavate toodete tootmine ja töötlemine, välja arvatud lammutamise ja asbesti kõrvaldamise saaduste käitlemine ja kõrvaldamine.

2003/18/EÜ art 1, punkt 6 (kohandatud)

Artikkel 6

Kõigi artikli 3 lõikes 1 osutatud toimingute puhul tuleb töötajate kokkupuude asbestist või asbesti sisaldavatest materjalidest tekkiva tolmuga töökohas viia võimalikult madalale tasemele ja igal juhul artiklis 8 sätestatud piirväärtusest allapoole ning selleks tuleb võtta eelkõige järgmisi meetmeid:

a) asbestist või asbesti sisaldavatest materjalidest tekkiva tolmuga kokkupuutuvate või kokku puutuda võivate töötajate hulka tuleb võimalikult palju vähendada;

b) töötoiminguid tuleb ette näha nii, et nende käigus ei teki asbestitolmu või, kui see on võimatu, hoida ära asbestitolmu sattumist õhku;

c) kõiki asbesti käitlemisega seotud ruume ja seadmeid peab saama korrapäraselt ja tõhusalt puhastada ja hooldada;

d) asbesti või tolmuvat asbesti sisaldavaid materjale tuleb hoida ja vedada sobivas suletud pakendites;

e) jäätmed tuleb kokku koguda ja võimalikult kiiresti töökohalt kõrvaldada nõuetekohastes suletud pakendites, mis on tähistatud siltidega, et nad sisaldavad asbesti. Seda abinõu ei kohaldata kaevandamise suhtes; neid jäätmeid koheldakse edaspidi kooskõlas nõukogu direktiiviga 91/689/EMÜ[15].

2003/18/EÜ art 1, punkt 7

Artikkel 7

1. Olenevalt esialgse riskihindamise tulemustest ja et artiklis 8 sätestatud piirväärtustest kinnipidamine oleks tagatud, mõõdetakse asbestikiudude sisaldust töökoha õhus korrapäraselt.

2. Võetud proovid peavad iseloomustama töötaja kokkupuudet asbestist või asbesti sisaldavatest materjalidest tekkiva tolmuga.

3. Proovid võetakse pärast nõupidamist ettevõtte töötajate ja/või nende esindajatega.

4. Proove võtavad nõuetekohase erialase ettevalmistusega töötajad. Võetud proovid analüüsitakse lõike 6 kohaselt asbestikiudude loendamise vahenditega varustatud laboratooriumides.

5. Proovide võtmise ajaline kestus peab olema selline, et mõõtmistega või kasutades arvutusi kaaludega aja järgi oleks võimalik kindlaks teha representatiivset kokkupuute määra kaheksa tunni pikkuse vaatlusperioodi (ühe vahetuse) jooksul.

6. Asbestikiude loendatakse võimaluse korral alati faasikontrastimikroskoobi (PCM) abil Maailma Tervishoiuorganisatsiooni (WHO) 1997. aasta soovituslikul meetodil[16] või mis tahes muul meetodil, mis annab samaväärseid tulemusi.

Esimeses lõigus osutatud asbestisisalduse kindlaksmääramiseks õhus võetakse arvesse ainult neid kiude, mis on vähemalt viis mikromeetrit pikad, alla kolme mikromeetri laiad ja mille pikkuse/laiuse suhe on suurem kui 3:1.

2003/18/EÜ art 1, punkt 8

Artikkel 8

Tööandjad tagavad, et mitte ükski töötaja ei puutu õhus sisalduva asbestiga rohkem kui 0,1 kiudu cm3 kohta, mis on mõõdetud või arvutatud 8 tunni pikkuse vaatlusperioodi kaalutud keskmisena.

91/382/EMÜ art 1, punkt 5

Artikkel 9

98/24/EÜ art 13, lõige 2 punkt b (kohandatud)

Käesoleva direktiivi I lisa tehnilise arenguga kohandamiseks vajalikud muudatused võetakse vastu nõukogu direktiivi 89/391/EMÜ[17] artikli 17 lõikes 2 nimetatud korra kohaselt.

83/477/EMÜ

2003/18/EÜ art 1, punkt 10 alapunkt a

Artikkel 10

1. Kui artiklis 8 sätestatud piirväärtusi ületatakse, tuleb kindlaks teha sellise ületamise põhjused ning võtta võimalikult kiiresti vajalikud meetmed olukorra parandamiseks.

Mõjualusel alal tuleb töö peatada, kuni sealsete töötajate kaitseks on võetud piisavad meetmed.

2. Lõike 1 esimeses lõigus nimetatud meetmete tulemuslikkuse kontrollimiseks tuleb viivitamata uuesti kindlaks teha asbestisisaldus õhus.

2003/18/EÜ art 1, punkt 1, alapunkt b

3. Kui kokkupuudet ei ole võimalik muude vahenditega vähendada ja piirväärtustest kinnipidamiseks tuleb kasutada isiklikke hingamisteede kaitsevahendeid, ei või see olla alaline ning peab iga töötaja puhul rangelt piirduma miinimumiga. Selliste kaitsevahenditega töötamise ajal peavad olema ette nähtud pausid, mis vastavad füüsikalistele ja kliimatingimustele ning on vajaduse korral töötajate ja/või nende esindajatega konsulteerides kooskõlas siseriikliku õiguse ja tavaga.

2003/18/EÜ art 1, punkt 11

Artikkel 11

Enne lammutus- või hooldustöid võtavad tööandjad — vajaduse korral ruumide omanike käest teavet hankides — kõik vajalikud meetmed, et teha kindlaks oletatavasti asbesti sisaldavad materjalid.

Kui mõne materjali või raketise puhul on kahtlus, et see sisaldab asbesti, järgitakse käesoleva direktiivi kehtivaid sätteid.

83/477/EMÜ

Artikkel 12

2003/18/EÜ art 1, punkt 12

Kui teatavate tegevuste, nagu näiteks lammutamise, kõrvaldamise, remondi ja hoolduse puhul on ette näha, et artiklis 8 sätestatud piirväärtused ületatakse vaatamata sellele, et rakendatakse tehnilisi ennetusmeetmeid asbestisisalduse piiramiseks õhus, määrab tööandja kindlaks sellise töö ajal töötajate kaitse tagamiseks vajalikud meetmed, eelkõige järgmised:

a) töötajatele antakse sobivad hingamisteede kaitsevahendid ja muud isiklikud kaitsevahendid, mille kasutamine on kohustuslik; ja

b) pannakse üles hoiatussildid selle kohta, et tõenäoliselt ületatakse artiklis 8 sätestatud piirväärtusi ja

c) ära hoitakse asbestist või asbesti sisaldavast materjalist tekkiva tolmu levimist töökohast või -ruumist välja.

83/477/EMÜ

Enne kõnealuste meetmete elluviimist arutatakse need läbi ettevõtte või asutuse töötajate ja/või nende esindajatega.

Artikkel 13

1. Enne lammutustööde alustamist või ehitistest, rajatistest, seadmetest või masinatest või laevadest asbesti ja/või asbesti sisaldavate toodete eemaldamist koostatakse töökava.

2003/18/EÜ art 1, punkt 13

2. Lõikes 1 osutatud kavas tuleb ette näha töötajate ohutuse ja tervise kaitsmiseks vajalikud meetmed töökohal.

Eelkõige tuleb kavas täpsustada järgmised üksikasjad:

a) asbest ja/või asbesti sisaldavad tooted tuleb kõrvaldada enne lammutamist, välja arvatud juhul, kui selle tõttu muutuks oht töötajate jaoks suuremaks kui siis, kui asbest ja/või asbesti sisaldavad tooted jäetaks alles;

b) vajaduse korral varustatakse töötajad artikli 12 esimese lõigu punktis a nimetatud isiklike kaitsevahenditega;

c) kui asbesti lammutamine või kõrvaldamine on lõpetatud, kontrollitakse asbestiga kokkupuute ohtude puudumist töökohal vastavalt siseriiklikule õigusele ja tavale.

91/382/EMÜ art 1, punkt 6, alapunkt a

Pädevate asutuste nõudel peab kava sisaldama järgmist teavet:

a) töö iseloom ja võimalik kestus;

b) töö teostamise koht;

c) kasutatavad tööviisid, kui töö on seotud asbesti või asbesti sisaldavate materjalide käsitsemisega;

d) selliste seadmete omadused, mida kasutatakse:

i) töötajate kaitseks ja saastusest puhastamiseks;

ii) teiste töökohal või selle läheduses viibivate isikute kaitseks.

91/382/EMÜ art 1, punkt 6, alapunkt b

3. Pädevate asutuste nõudel tuleb neile lõikes 1 nimetatud kavast enne kavandatud töö algust teatada.

2003/18/EÜ art 1, punkt 14

Artikkel 14

1. Tööandjad annavad kõikidele töötajatele, kes puutuvad või võivad puutuda kokku asbestitolmuga, asjakohast koolitust. Seda koolitust tuleb anda korrapäraselt ja töötajatele tasuta.

2. Koolituse sisu peab olema töötajatele hõlpsasti arusaadav. Neil peab selle abil olema võimalik omandada vajalikke tööõnnetuste ennetamise ja tööohutuse alaseid teadmisi ja oskusi eelkõige seoses järgmisega:

a) asbesti omadused ja tema mõju tervisele, sealhulgas tema koosmõju suitsetamisega;

b) asbesti sisaldada võivate toodete või materjalide liigid;

c) toimingud, mille käigus võidakse asbestiga kokku puutuda, ning selle ärahoidmiseks rakendatavate abinõude tähtsus;

d) ohutud töövõtted, meetmed ja kaitsevahendid;

e) hingamisseadmete otstarve, sortiment, valimine, piirangud ja nõuetekohane kasutamine;

f) juhised hädaolukorraks;

g) saastatusest puhastamise kord;

h) jäätmete kõrvaldamine;

i) tervisekontrolli nõuded.

3. Asbesti kõrvaldavate töötajate koolitamise praktilised suunised töötatakse välja ühenduse tasandil.

Artikkel 15

Enne asbesti lammutamist või kõrvaldamist peavad ettevõtted tõestama oma oskusi selles valdkonnas. Seda tehakse vastavalt siseriiklikule õigusele ja/või tavale.

83/477/EMÜ

Artikkel 16

1. Kõigi artikli 3 lõikes 1 osutatud tööde puhul ja võttes arvesse artikli 3 lõiget 3, tuleb võtta vajalikud meetmed tagamaks, et:

a) eespool nimetatud toimingute

i) koht on selgelt piiritletud ja tähistatud ohumärkidega;

ii) kohale on juurdepääs ainult neil töötajatel, kes oma töö või kohustuste tõttu peavad seal viibima;

iii) kohas ei tohi suitsetada;

b) töötajad saavad süüa ja juua selleks eraldi ettenähtud aladel, ilma et neil oleks oht puutuda kokku asbestitolmuga;

c) töötajatele antakse sobiv töö- või kaitseriietus; nimetatud töö- või kaitseriietust ei viida ettevõttest välja. Kui ettevõte ei tegele ise riiete puhastamisega, võib riided siiski viia pesemiseks väljaspool ettevõtet paiknevatesse asutustesse, kus on olemas selliseks tööks vajalikud seadmed; sellisel juhul transporditakse riideid suletud konteinerites;

d) töö- või kaitseriietuse ja tänavariietuse jaoks nähakse ette eraldi hoiukohad;

e) töötajate jaoks luuakse otstarbekohased ja piisavad pesemisvõimalused ning tualettruumid, mille juurde kuuluvad tolmuga seotud töö puhul ka duširuumid;

f) kaitsevahendid paigutatakse selleks ettenähtud kohta ning neid kontrollitakse ja need puhastatakse pärast iga kasutamiskorda; defektsed vahendid parandatakse või asendatakse uutega enne järgmist kasutamist.

2. Lõike 1 kohaste meetmetega seotud kulusid ei tohi sisse nõuda töötajatelt.

Artikkel 17

1. Kõigi artikli 3 lõikes 1 nimetatud tööde puhul võetakse vajalikud meetmed tagamaks, et ettevõtte või asutuse töötajad ja nende esindajad saavad piisavalt teavet:

a) võimalike ohtude kohta, mida põhjustab kokkupuutumine asbestist või asbesti sisaldavatest materjalidest tekkiva tolmuga;

b) seadustega ettenähtud piirväärtuste olemasolu ja õhu kvaliteedi jälgimise vajaduse kohta;

c) hügieeninõuete, sealhulgas suitsetamiskeelu kohta;

d) ettevaatusabinõude, eelkõige kaitsevahendite ja -riietuse kandmise ning kasutamise kohta;

e) asbestiga kokkupuute minimeerimiseks kavandatud spetsiaalsete ettevaatusabinõude kohta.

2. Lisaks lõikes 1 osutatud meetmetele ja võttes arvesse artikli 3 lõiget 3, tuleb võtta vajalikud meetmed tagamaks, et:

a) ettevõtte või asutuse töötajatel ja/või nende esindajatel on juurdepääs õhu asbestisisalduse mõõtmise tulemustele ning neile selgitataks kõnealuste tulemuste tähendust;

2003/18/EÜ art 1 punkt 15

b) kui tulemused ületavad artiklis 8 sätestatud piirväärtusi, teatatakse sellest ja selle põhjustest võimalikult kiiresti ettevõtte või asutuse asjaomastele töötajatele ja nende esindajatele ning arutatakse ettevõtte või asutuse töötajate ja/või nende esindajatega läbi võetavad meetmed või hädaolukorras teatatakse neile, millised meetmed on võetud.

83/477/EMÜ (kohandatud)

98/24/EÜ art 13 lõige 2 punkt c

Artikkel 18

1. Arvestades artikli 3 lõike 3 sätteid, võetakse lõigetes 2 kuni 5 märgitud meetmed:

2. Enne, kui töökohal tekib kokkupuude asbestist või asbesti sisaldavatest materjalidesttekkiva tolmuga, peab olemas olema hinnang iga töötaja tervisliku seisundi kohta.

See hinnang peab sisaldama rindkere eriuuringute tulemusi. I lisas on esitatudpraktilised soovitused, millele liikmesriigid võivad töötajate tervise kontrollimisel toetuda; neid soovitusi kohandatakse vastavalt tehnika arengule direktiivi 89/391/EMÜ artikli 17 lõikes 2 nimetatud korras .

Töötaja tervist tuleb uuesti hinnata vähemalt iga kolme aasta järel niikaua, kuni kestab kokkupuude.

Vastavalt siseriiklikele õigusaktidele ja tavadele seatakse sisse iga esimeses lõigus osutatud töötaja isiklik tervisekontrolli kaart.

3. Pärast lõike 2 teises lõigus osutatud tervisekontrolli peaks arst või töötajate tervisekontrolli eest vastutav asutus siseriiklike õigusaktide kohaselt andma nõu isiklike kaitse- või ennetusmeetmete kohta või sellised meetmed määrama.

Kõnealuste meetmete hulka võib vajaduse korral kuuluda asjaomase töötaja eemaldamine alalt, kus ta asbestiga kokku puutub.

2003/18/EÜ art 1 punkt 16

4. Töötajatele tuleb anda teavet ja nõu tervisekontrolli kohta, mille nad pärast kokkupuute lõppu võivad läbida.

Arst või töötajate tervisekontrolli eest vastutav asutus võib määrata, et tervisekontroll peab pärast kokkupuute lõppu kestma edasi nii kaua, kui kõnealune arst või asutus seda asjaomase isiku tervise kaitseks vajalikuks peab.

Sellist tervisekontrolli tehakse kooskõlas vastava liikmesriigi õiguse ja tavaga.

83/477/EMÜ (kohandatud)

5. Asjaomane töötaja või tööandja võib siseriiklike õigusaktide kohaselt taotleda lõikes 2 osutatud hinnangu läbivaatamist.

Artikkel 19

1. Arvestades artikli 3 lõike 3 sätteid, võetakse lõigetes 2, 3 ja 4 märgitud meetmed.

2. Tööandja peab artikli 3 lõikes 1 osutatud tööülesannetega tegelevad töötajad kandma registrisse, märkides ära töö laadi ja kestuse ning selle, milline on olnud nende kokkupuude. Arstil ja/või tervisekontrolli eest vastutaval asutusel on juurdepääs nimetatud registrile. Igal töötajal on registris juurdepääs tema enda kohta käivatele andmetele. Töötajatel ja/või nende esindajatel on juurdepääs registris sisalduvale anonüümsele kollektiivsele teabele.

2003/18/EÜ art 1 punkt 17 (kohandatud)

3. Lõikes 2 nimetatud register ja artikli 18 lõike 2 neljandas alalõigus nimetatud töötaja tervisekaarti säilitatakse vastavalt siseriiklikele õigusaktidele ja/või tavale pärast kokkupuute lõppu vähemalt 40 aastat.

2003/18/EÜ art 1 punkt 18 (kohandatud)

4. Kui ettevõte lõpetab tegevuse, tuleb lõikes 3 osutatud dokumendid vastavalt siseriiklikele õigusaktidele ja/või tavale anda vastutava asutuse käsutusse.

2003/18/EÜ art 1 punkt 19

Artikkel 20

Liikmesriigid näevad ette küllaldased sanktsioonid juhuks, kui rikutakse käesoleva direktiivi kohaselt vastuvõetud siseriiklikke õigusakte. Need sanktsioonid peavad olema tõhusad, proportsionaalsed ja hoiatavad.

83/477/EMÜ

Artikkel 21

Liikmesriigid peavad registrit kõigi teada olevate asbestoosi ja mesotelioomi juhtude kohta.

83/477/EMÜ (kohandatud)

Artikkel 22

Liikmesriigid edastavad komisjonile siseriiklike õigusaktide sätted, mis nad käesoleva direktiiviga reguleeritavas valdkonnas vastu võtavad.

Artikkel 23

Direktiiv 83/477/EMÜ, mida on muudetud II lisas loetletud direktiividega tunnistatakse kehtetuks; see ei mõjuta liikmesriikide kohustusi, mis on seotud II lisa B osas esitatud direktiivide ülevõtmise tähtaegadega.

Viiteid kehtetuks tunnistatud direktiivile käsitatakse viidetena käesolevale direktiivile kooskõlas III lisas esitatud vastavustabeliga.

Artikkel 24

Käesolev direktiiv jõustub kahekümnendal päeval pärast selle avaldamist Euroopa Liidu Teatajas .

83/477/EMÜ

Artikkel 25

Käesolev direktiiv on adresseeritud liikmesriikidele.

Brüssel,

Euroopa Parlamendi nimel Nõukogu nimel

president eesistuja

83/477/EMÜ (kohandatud)

I LISA

Praktilised soovitused töötajate tervisekontrolliks artikli 18 lõike 2 teise lõigu kohaselt

1. Praeguste teadmiste kohaselt võib kokkupuude asbestikiududega põhjustada järgmisi haigusi:

- asbestoos,

- mesotelioom,

- kopsutoruvähk,

- mao-soolestikuvähk.

2. Asbestiga kokkupuutuvate tööliste tervisekontrolli eest vastutav arst ja/või asutus peab iga töötaja puhul tundma tema kokkupuutetingimusi või -olusid.

2003/18/EÜ art 1 punkt 21

3. Töötajate tervisekontroll peab toimuma vastavalt töötervishoiu põhimõtetele ja tavadele. See peaks sisaldama vähemalt järgmisi meetmeid:

- arvestuse pidamine töötaja haigusloo ja töö kohta,

- isiklik vestlus,

- eelkõige rindkere kliiniline läbivaatus,

- kopsude talitluse (hingamismahtude ja -kiiruse) kontrollimine.

Arst ja/või tervisekontrolli eest vastutav asutus peaks otsustama edasiste kontrollide, nagu näiteks röga tsütoloogiliste uuringute või rindkere röntgenülesvõtete või tomodensitomeetriliste uuringute vajaduse üle uusimate olemasolevate töötervishoiualaste teadmiste põhjal.

_____________

II LISA

A osa

Kehtetuks tunnistatud direktiiv koos muudatustega(artikkel 23)

Nõukogu direktiiv 83/477/EMÜ (EÜT L 263, 24.9.1983, lk 25) |

Nõukogu direktiiv 91/382/EMÜ (EÜT L 206, 29.7.1991, lk 16) |

Nõukogu direktiiv 98/24/EÜ (EÜT L 131, 5.5.1998, lk 11) | ainult selle artikkel 13 |

Euroopa Parlamendi ja nõukogu direktiiv 2003/18/EÜ (ELT L 97, 15.4.2003, lk 48) |

B osa

Siseriiklikku õigusesse ülevõtmise tähtajad (artikkel 23)

Direktiiv | ülevõtmise tähtaeg |

83/477/EMÜ | 1. jaanuar 19871 |

91/382/EMÜ | 1. jaanuar 19932 |

98/24/EÜ | 5. mai 2001 |

2003/18/EÜ | 14. aprill 2006 |

_____________

III LISA

Vastavustabel

Direktiiv 83/477/EMÜ | Käesolev direktiiv |

Artikkel 1, lõige 1 | Artikkel 1, lõige 1 |

Artikkel 1, lõige 2 | _________ |

Artikkel 1, lõige 3 | Artikkel 1, lõige 2 |

Artikkel 2, esimene kuni kuues taane | Artikkel 2, punktid a) kuni f) |

Artikkel 3, lõiked 1 - 3 | Artikkel 3, lõiked 1 - 3 |

Artikkel 3, lõige 3 bis | Artikkel 3, lõige 4 |

Artikkel 3, lõige 4 | Artikkel 3, lõige 5 |

Artikkel 4, sissejuhatus | Artikkel 4, lõige 1 |

Artikkel 4, punkt 1 | Artikkel 4, lõige 2 |

Artikkel 4, punkt 2 | Artikkel 4, lõige 3 |

Artikkel 4, punkt 3 | Artikkel 4, lõige 4 |

Artikkel 4, punkt 4 | Artikkel 4, lõige 5 |

Artikkel 5 | Artikkel 5 |

Artikkel 6, punktid 1 kuni 5 | Artikkel 6, punktid a) kuni e) |

Artiklid 7 ja 8 | Artiklid 7 ja 8 |

Artikkel 9, lõige 2 | Artikkel 9 |

Artikkel 10 | Artikkel 10 |

Artikkel 10 bis | Artikkel 11 |

Artikkel 11, lõiked 1 ja 2 | Artikkel 12, esimene ja teine lõik |

Artikkel 12, lõige 1 | Artikkel 13, lõige 1 |

Artikkel 12, lõige 2, esimene lõik | Artikkel 13, lõige 2, esimene lõik |

Artikkel 12, lõige 2, teine lõik, esimene taane | Artikkel 13, lõige 2, teine lõik, punkt a) |

Artikkel 12, lõige 2, teine lõik, teine taane | Artikkel 13, lõige 2, teine lõik, punkt b) |

Artikkel 12, lõige 2, teine lõik, kolmas taane | Artikkel 13, lõige 2, teine lõik, punkt c) |

Artikkel 12, lõige 2, kolmas lõik, esimene taane | Artikkel 13, lõige 2, kolmas lõik, punkt a) |

Artikkel 12, lõige 2, kolmas lõik, teine taane | Artikkel 13, lõige 2, kolmas lõik, punkt b) |

Artikkel 12, lõige 2, kolmas lõik, kolmas taane | Artikkel 13, lõige 2, kolmas lõik, punkt c) |

Artikkel 12, lõige 2, kolmas lõik, neljas taane | Artikkel 13, lõige 2, kolmas lõik, punkt d) |

Artikkel 12, lõige 2, kolmas lõik, neljas taane, esimene alataane | Artikkel 13, lõige 2, kolmas lõik, punkt d) i) |

Artikkel 12, lõige 2, kolmas lõik, neljas taane, teine alataane | Artikkel 13, lõige 2, kolmas lõik, punkt d) ii) |

Artikkel 12a | Artikkel 14 |

Artikkel 12b | Artikkel 15 |

Artikkel 13, lõige 1, punkt a) | Artikkel 16, lõige 1, punkt a) |

Artikkel 13, lõige 1, punkt b) | Artikkel 16, lõige 1, punkt b) |

Artikkel 13, lõige 1, punkt c) i) ja ii) | Artikkel 16, lõige 1, punkt c) |

Artikkel 13, lõige 1, punkt c) iii) | Artikkel 16, lõige 1, punkt d) |

Artikkel 13, lõige 1, punkt c) iv) | Artikkel 16, lõige 1, punkt e) |

Artikkel 13, lõige 1, punkt c) v) | Artikkel 16, lõige 1, punkt f) |

Artikkel 13, lõige 2 | Artikkel 16, lõige 2 |

Artikkel 14, lõige 1, esimene kuni viies taane | Artikkel 17, lõige 1, punktid a) kuni e) |

Artikkel 15, sissejuhatav lause | Artikkel 18, lõige 1 |

Artikkel 15, punktid 1 kuni 4 | Artikkel 18, lõiked 2 kuni 5 |

Artikkel 16, sissejuhatav lause | Artikkel 19, lõige 1 |

Artikkel 16, punktid 1 kuni 3 | Artikkel 19, lõiked 2 kuni 4 |

Artikkel 16a | Artikkel 20 |

Artikkel 17 | Artikkel 21 |

Artikkel 18, lõige 1 | _______ |

Artikkel 18, lõige 2 | Artikkel 22 |

_________ | Artikkel 23 |

_________ | Artikkel 24 |

Artikkel 19 | Artikkel 25 |

II lisa | I lisa |

_______ | II lisa |

_______ | III lisa |

___________

[1] KOM(87) 868 PV.

[2] Vt järelduste A osa 3. lisa.

[3] Teostatud vastavalt komisjoni teatisele Euroopa Parlamendile ja nõukogule - acquis communautaire ’i kodifitseerimisest KOM(2001) 645 lõplik.

[4] Vt käesoleva ettepaneku II lisa A osa.

[5] ELT C […], […] lk […].

[6] ELT C […], […] lk […].

[7] EÜT L 263, 24.9.1983, lk 25. Direktiivi on viimati muudetud Euroopa Parlamendi ja nõukogu direktiiviga 2003/18/EÜ (ELT L 97, 15.4.2003, lk 48).

[8] Vt II lisa A osa.

[9] Ajakirja Chemical Abstracts Service (CAS) registri number.

[10] Ajakirja Chemical Abstracts Service (CAS) registri number.

[11] Ajakirja Chemical Abstracts Service (CAS) registri number.

[12] Ajakirja Chemical Abstracts Service (CAS) registri number.

[13] Ajakirja Chemical Abstracts Service (CAS) registri number.

[14] Ajakirja Chemical Abstracts Service (CAS) registri number.

[15] EÜT L 377, 31.12.1991, lk 20.

[16] Õhus sisalduvate kiudude kontsentratsiooni määramine. Soovitatav meetod, milles kasutatakse optilist faasikontrastimikroskoopi (membraanfiltri meetod), WHO, Genf 1997 (ISBN 92 4 154496 1).

[17] EÜT L 183, 29.6.1989, lk 1.

1 Asbesti kaevandamisega seotud tegevuste puhul on tähtajaks märgitud 1. jaanuar 1990.

2 Kreeka Vabariigi puhul on direktiivi ülevõtmise tähtaeg 1. jaanuar 1996. Sellegipoolest, ülevõtmise tähtaeg tingimuste osas, mis puudutavad asbesti kaevandamist, peaks kõigile liikmesriikidele olema 1. jaanuar 1996 ja Kreeka Vabariigile 1. jaanuar 1999.